《湖清轩》
明代·张以宁

幽居湖湖上，湖水直到门。爱彼湖水清，作此湖上轩。

水清可以湖，皎若玻璃盆。轻风蘋末来，万波生微痕。

散乱眉与须，感兹默忘言。端坐湖此心，澄之在其源。

微风既不动，止水何由浑。湛然鲵桓渊，照见天地根。

群物芸芸动，中有不动存。寄谢轩中人，细与静者论。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。